Odile Croissant

Odile Croissant te fèt nan dat 6 oktòb 1923 nan Honfleur epi li te mouri nan dat 3 dawout 2020 nan  vil Pari, nan peyi Lafrans, se te yon byolojis fransè, fizisyen ak espesyalis nan mikwoskopi elektwonik. Pandan fòmasyon li pandan tout lavi l nan anpil peyi, li te pwogrese soti nan asistan laboratwa nan Enstiti Pastè pou rive nan fonksyon chèchè. Odile Croissant se youn nan premye moun ki devlope teknik pou deteksyon in situ nan asid nikleyik viral. Li te kontribye tou nan etabli premye kat fizik papillomavirus imen moun konnen tou sou non (HPV1).

 Biyografi 
Odile Croissant te fèt nan Honfleur nan dat 6 oktòb 1923  . Nan novanm 1942, li antre kòm sekretè ak asistan laboratwa nan Enstiti Pasteur nan Pari nan laboratwa typhus Paul Giroud t ap dirije .

Nan lane 1945, li te antre nan sèvis Viris Pwofesè Pierre Lépine t ap dirije nan Enstiti Pasteur, kote fizisyen ki te fè premye mikwoskòp elektronik fransè yo te entwodui l nan mikwoskòp elektwonik  . Pandan tout karyè li, li te fè anpil estaj ki te pèmèt li devlope konpetans li, an 1947, nan Enstiti mikwoskopi elektwonik nan Delft nan Netherlands , nan laboratwa Cavendish nan Inivèsite Cambridge nan Angletè, nan 1950 nan Inivèsite Monreyal nan Kanada  .

Nan lane 1947, li te travay kòm asistan sekretè nan komisyon optik elektwonik CNRS  .

Nan lane 1949, li te jwenn yon pozisyon kòm fizisyen-preparatè nan laboratwa mikwoskopi elektwonik nan sèvis viris nan Enstiti Pasteur . Li fòme anpil elèv nan teknik mikwoskopi elektwonik, sitou nan mikwoskòp RCA, ak teknik koup iltra-fen. Apati de lane 1956, Odile Croissant patisipe nan ansèyman teworik ak pratik aplikasyon nan mikwoskospi elektwonik nan etid selil ak viris yo, nan Enstiti Pasteur nan vil Pari, pou kou sou kilti selilè nan viroloji, kou sou mikwobyoloji jeneral ak kou sou metòd nan mikwoskopi fotonik ak elektwonik  .

Nan lane 1972, Odile Croissant te nonmen direktè rechèch nan CNRS  .

 Fòmasyon 
Nan lane 1946, nan laboratwa Pierre Lépine, Odile Croissant fè etid sou divès viris  tankou (laraj, vaksin, polyomyelit, bakteryofaj, viris ensèk, elatriye) ak sou blesi selilè viris sa yo kapab bay  . Se la li etidye patojenèz viral entraselilè "grasri"  .

Nan desanm 1954, pandan epidemi variol la nan Vannes, Odile Croissant te gen responsabilite pou idantifye viris ki responsab epidemi sa nan echantiyon yo te pran sou pasyan yo  .

Nan lane 1955, li te fè premye sejou li ki te dire 3 mwa nan peyi Etazini, kòm yon syantis vizitè, nan laboratwa Ralph Walter Graystone Wyckoff , nan Enstiti Nasyonal Sante, rekonèt pou travay li yo nan kristalografi ak nan mikwoskopi elektwonik epi li te vizite sèvis viris nan Enstiti Pasteur plizyè fwa .

Nan lane 1957, pou yon dezyèm fwa, li te pase 4 mwa Ozetazini, nan Enstiti Nasyonal Sante, kòm syantis vizite, sou envitasyon Ralph Walter Graystone Wy , ki te kenbe bon jan kolaborasyon ak Odile Croissant .

Nan lane 1958, li te vin enterese nan diferan teknik pou analize estrikti matyè lè l sèvi avèk elektwon ak radyografi  . Li travay tou sou estrikti vè, an kolaborasyon ak Enstiti Mineraloji Fakilte Syans nan Strasbourg,  Stanislas Goldsztaub  t ap dirije, nan laboratwa Henri Saucier, kote li te vizite plizyè .

Nan lane 1963, Odile Croissant fè yon twazyèm vwayaj Ozetazini kote li te fè yon estaj pòs-doktora kòm pwofesè asistan nan laboratwa  Ralph Walter Graystone Wyckoff , lè sa ki te sitiye nan  Enstiti fizik nan University of Arizona   .

Nan lane 1964, lè li tounen nan peyi Lafrans, Odile Croissant te nonmen ofisye rechèch nan CNRS, nan fonksyon sa a, li te aji kòm chèf laboratwa nan laboratwa mikwoskopi elektwonik nan sèvis viris Enstiti Pasteur a. Se la li te kòmanse yon kolaborasyon sou papillomavirus moun (HPV) ak gwoup Gérard Orth a, ki te nan Enstiti Gustave-Rousy, Villejuif  .

Nan lane 1970, an kolaborasyon ak ekip Moshé Yaniv yo, François Cuzin, Peter Sheldrick ak Gérard Orth, Odile Croissant espesyalize nan aplikasyon pi modèn nan mikwoskopi elektwonik nan etid aside nikleyik viral yo ak fasyon yo aji ak pwoteyin. Odile Croissant se youn nan premye moun ki te travay sou teknik pou deteksyon in situ asid nikleyik viral yo. Li te kontribye tou nan etabli premye kat fizik papiyomaviris lakay moun nou te konnen tou sou non HPV1.

Nan lane 1971, avèk Gérard Orth ak Philippe André Jeanteur, Odile Croissant siyen yon atik sou aplikasyon teknik ibridasyon molekilè nan demonstrasyon ak mikwoskopi elektwonik nan replikasyon vejetatif ADN viral nan papillom yo viris Shope kay lapen yo te pwovoke (Proc. Nat. Acad. Sci. United States, 68, 18076 

Nan lane 1978, Odile Croissant rantre nan Inite papiyomaviris ki te kreye nan Enstiti Pastè sou inisyativ François Gros kote Gérard Orth   t ap dirije. Li kontinye travay ki te koumanse an kolaborasyon ak gwoup Gérard Orth la epi li patisipe nan travay pyonye Inite a, ki mete aksan sou miltiplisite papillomavirus imen (HPV), espesifisite pouvwa patojèn yo ak potansyèl onkojenik yo, an kolaborasyon ak Michel Favre ak Stefania Jablonska, dèmatològ nan klinik la Warsaw Dermatology  Travay sa a demontre potansyèl onkogenik youn nan papillomavirus imen (HPV5), idantifye nan pasyan ki gen epidermodysplasia verruciformis  .

Nan lane 1980, Odile Croissant te asosye sere sere ak travay Inite Papilomavirus la, ki te ede demontre wòl kèk papillomavirus nan etyoloji kansè jenital yo, an patikilye kansè nan matris  . Lè sa a, yo te etabli bon jan relasyon ant Inite Pastè a ak Sosyete Fransè Kolposkopi ak Patoloji sèviko-Vajinal, ki te jwe yon wòl esansyèl nan difizyon konesans ki ta mennen nan evolisyon jinekoloji onkolojik  . Tout manm Inite a  te patisipe nan bay konferans oswa kou nan vil Pari oswa nan rejyon yo  . Laboratwa Odile Croissant akeyi anpil jinekològ, sitolojis ak istolojis  . Gen kèk ki te antre nan Inite a apre yo te fin resevwa fòmasyon nan men Odile Croissant, tankou Renzo Barrasso (ansyen sekretè jeneral Sosyete Fransè Kolposkopi ak Patoloji sèviko-vajinal), Christine Bergeron (aktyèl prezidan Sosyete fransèz kòlposkopi ak Patoloji sèviko-vajinal), Xavier Sastre-Garau (direktè Depatman Anatomi patolojik nan Enstiti Kiri (Institut Curie). 

Nan mwa septanm 1985, Odile Croissant te responsab ofisyèlman premye pwogram kolaborasyon ant Enstiti Pasteur ak konpayi Kalifòni Beckman Instrument sou aplikasyon sond frèt nan dyagnostik, ki te gen objektif pou devlope ak evalye sond ki kapab detekte kalite HPV ki enterese pou sijè ki gen risk kansè nan matris . Agnès Ullmann se pwomotè pwogram sa a, nan entèraksyon ak Danielle Berneman pou patant, F. de Lacharrière pou relasyon ak patnè endistriyèl ak kabinè M. Ernest Gutmann, enjenyè konsiltasyon nan pwopriyete endistriyèl)  .

Nan lane 1989, apre li te fin pran retrèt ofisyèl li, Odile Croissant te jwenn otorizasyon pou l kontinye aktivite li nan inite Gérard Orth epi li  pibliye yon dènye atik li te siyen avèk lòt otè an 2001  .

 Travay li yo 
Odile Croissant konsantre rechèch syantifik li yo sou 2 bagay ki se fizik ak byoloji  .

Nan fizik, Odile Croissant te etidye estrikti vè ak reyaksyon chimik ki kapab genyen si yo sèvi ak teknik mikwo-difraksyon ak mikroskopie elektwonik pou grate li. Nan dat 10 janvye 1962, Odile te defann tèz li nan syans fizik nan Inivèsite Estrasbou, ki gen tit ". Etid nan mikwoskopi elektwonik ak nan mikrodifraksyon elektwonik sou mòfoloji ak estrikti vè silikat »  .

Nan byoloji, li etidye diferan tisi yo gras ak teknik mikwoskopi ak mikwosond radyografi . Travay sa yo pral aplike nan etid papiyòm Shope papiyoma viris la    te pwovoke. Odile Croissant  kontribye tou nan pwogrè nan jinekoloji onkolojik epi li mete aksan sou wòl kèk papiyomaviris nan etyoloji kansè jenital yo, sitou kansè nan matris  .

 Pri li te resevwa 
Nan lane 1979, Fondasyon pou Rechèch Medikal te bay Odile Croissant yon pri yo te rele "Pri Delahautemaison"  .

 Sa li kite 
Nan lane 2004, Odile Croissant te kontribye nan mete kanpe fon achiv li yo kote yo konsève, pami lòt bagay, dokiman ki konsène kòmansman mikwoskopi elektwonik nan Enstiti Pasteur ak nan peyi Lafrans  .

 Bibliyografi 

 (en) Françoise Haguenau, « 2.5 Electron Microscopy in France: 2.5A Early Findings in the Life Sciences », dans Advances in Imaging and Electron Physics, vol. 96, Elsevier, 1er janvier 1996, 93–100 p. (DOI 10.1016/s1076-5670(08)70038-7, lire en ligne)..
 (en) Jean-Paul Gaudillière, « Changing the scale: slides and electron microscopy at the Virus Laboratory of the Pasteur Institute », History and Philosophy of the Life Sciences, vol. 35, no 3,‎ 2013, p. 395–414 (ISSN 0391-9714, PMID 24779109, lire en ligne, consulté le 11 janvier 2025).
 .
 .

 .
 Gérard Orth, « Hommage à Odile Croissant (1924-2020) », Association des anciens élèves de l’Institut Pasteur, vol. 62, no 241,‎ 2020, p. 112.

 Referans